న్యూఢిల్లీ : భారతదేశంలో శక్తిమంతమైన ప్రజాస్వామ్యం, లౌకకవాదం ఉన్నాయని సుప్రీంకోర్టు ప్రధాన న్యాయమూర్తి జస్టిస్ జేఎస్ ఖేహర్ అన్నారు. ప్రతి వ్యక్తీ తన మతం, ప్రాంతం, జాతి గొప్పవని భావించాలన్నారు. మన దేశ రాజ్యాంగం అందరికీ సమాన హక్కులను ఇచ్చిందన్నారు. ఎవరూ తక్కువ కాదు, ఎవరూ ఎక్కువ కాదు అని స్పష్టం చేశారు. స్వాతంత్ర్య దినోత్సవాల సందర్భంగా సుప్రీంకోర్టు ప్రాంగణంలో నిర్వహించిన కార్యక్రమంలో ఆయన మాట్లాడారు.మన దేశం చాలా విశిష్టమైనదని, ప్రజలందరికీ సమాన హక్కులను కల్పిస్తోందని జస్టిస్ ఖేహర్ చెప్పారు. అందుకు ఉదాహరణగా ప్రస్తుతం మన దేశ రాష్ట్రపతి, ఉప రాష్ట్రపతి, ప్రధాన మంత్రి కనిపిస్తున్నారన్నారు. అట్టడుగు స్థాయి నుంచి అత్యున్నత స్థాయికి ఎదిగే అవకాశం మన దేశం కల్పిస్తోందని తెలిపారు. అత్యున్నత స్థాయి రాజ్యాంగ పదవులను పొందే అవకాశం సామాన్యులకు సైతం ఉందన్నారు. తాను ఈ దేశ పౌరుడిగా జన్మించలేదని, ఈ దేశ పౌరుడిగా మారిన తర్వాత తనకు ఇతరులతో సమానత్వం లభించిందని చెప్పారు. చివరికి తాను దేశ ప్రధాన న్యాయమూర్తినయ్యానని చెప్పారు.‘‘నా మతం గురించి నేను గొప్పగా భావించే అవకాశాన్ని ఈ దేశం నాకు ఇస్తోంది. అలాంటి దేశంలో నివసించేందుకు నేను గర్వపడుతున్నాను. జన్మతః, విధి రీత్యా నేను సిక్కు మతస్థుడినైనందుకు నేను గర్విస్తున్నాను. జనం తమ మతం, ప్రాంతం, స్వజాతీయతల గురించి గొప్పగా భావించాలి. దాని గురించే మన రాజ్యాంగం చెప్తోంది’’ అని జస్టిస్ ఖేహర్ అన్నారు.జస్టిస్ ఖేహర్ ముత్తాతలు కెన్యా వలస వెళ్ళిపోయారు. ఆయన కెన్యాలో జన్మించారు. భారతదేశానికి స్వాతంత్ర్యం సిద్ధించిన తర్వాత ఆయన కుటుంబం తిరిగి స్వదేశానికి వచ్చింది.
newdhilly : bhaaratadesamlo saktimantamaina prajaaswaamyam, loukakavaadam unnaayani supreenkortu pradhaana nyaayamuurti justis js khehar annaru. prati vyaktee tana matham, praantam, jaati goppavani bhaavinchaalannaaru. mana desha raajyaangam andarikee samaana hakkulanu ichindannaru. evaruu takkuva kaadu, evaruu ekkuva kaadu ani spashtam chesaru. swaatantrya dinotsavala sandarbhamgaa supreenkortu praamganamlo nirvahinchina kaaryakramamlo aayana matladaru.mana desham chala vishishtamainadani, prajalandarikee samaana hakkulanu kalpistondani justis khehar cheppaaru. anduku udaaharanagaa prastutam mana desha rashtrapati, upa rashtrapati, pradhaana mantri kanipistunnarannara. attadugu sthaayi nunchi atyunnata sthaayiki edige avakaasam mana desham kalpistondani telipaaru. atyunnata sthaayi raajyaamga padavulanu ponde avakaasam saamaanyulaku saitam undannaaru. taanu ee desha pourudigaa janminchaledani, ee desha pourudigaa maarina tarvaata tanaku itarulatho samaanatvam labhinchindani cheppaaru. chivariki taanu desha pradhaana nyaayamuurtinayyaanani cheppaaru.‘‘naa matham gurinchi nenu goppagaa bhavinche avakaasaanni ee desham naaku istondi. alanti desamlo nivasinchenduku nenu garvapadutunnaanu. janmatah, vidhi reetya nenu sikku matasthudinainanduku nenu garvistunnanu. janam tama matham, praantam, swajaateeyatala gurinchi goppagaa bhaavinchaali. daani gurinche mana raajyaangam cheptondi’’ ani justis khehar annaru.justis khehar muttaatalu kenya valasa vellipoyaaru. aayana kenyaalo janminchaaru. bhaaratadesaaniki swaatantryam siddhinchina tarvaata aayana kutumbam tirigi swadesaaniki vachindi.